stanford-oval/wikipedia huggingface dataset:
משפחת מרפי
הערות שוליים

↑  Bill D. Burr, Byron J. Good, Mary-Jo Delvecchio Good, Family Medicine, New York, NY: Springer New York, 1978, עמ' 221–233, ISBN 978-1-4757-4001-1
↑  Todd Spangler, Todd Spangler, Netflix Orders ‘F Is for Family’ Animated Comedy Series from Bill Burr, Variety, ‏22 באוקטובר 2014 (באנגלית)
↑  Denise Petski, Denise Petski, ‘F Is For Family’ Renewed For Fifth & Final Season By Netflix, Deadline, ‏1 באוקטובר 2020 (באנגלית)
↑  Netflix Orders Bill Burr Cartoon 'F Is for Family', The Hollywood Reporter, ‏22 באוקטובר 2014 (באנגלית)
↑  Netflix orders Bill Burr animated series F Is For Family, News (באנגלית)
המועמדת (ספר)

| --- | --- |

 מידע כללי
 מאת:  קיארה קאס 
 שפת המקור:  אנגלית 
 סוגה:  רומן 
 הוצאה
 הוצאה:  ידיעות ספרים 
 תאריך הוצאה:  24 באפריל 2012 
 סדרה
 הספר הבא:  העילית 
 
המועמדת (באנגלית: The Selection) הוא ספר בסוגת הרומן הרומנטי ומהווה כרך ראשון מתוך סדרה של שישה מאת הסופרת קיארה קאס. הספר תורגם מאנגלית לעברית על ידי נעה בן פורת, והודפס בהוצאת ידיעות ספרים בתל אביב בספטמבר 2015. הסדרה זכתה להצלחה רבה בארצות הברית וספריה כיכבו בראש רשימות רבי המכר במשך חודשים במדינות רבות. כמו כן, חברת הקולנוע האחים וורנר רכשה את הזכויות להפקת סרט בעקבות הספרים.
מחברת הספר, קיארה קאס (Kiera Cass) היא ילידת 1980 ותושבת מירטל ביץ' שבדרום קרוליינה. בראיון טלפוני היא הודתה שמעולם לא חשבה להיות סופרת, אף על פי שעוד כנערה נמשכה לספרים ולתחומים אומנותיים כדוגמת תיאטרון ושירה. עוד היא סיפרה שמקור ההשראה שלה לכתיבת ספר אשר במרכזו עומדת נערה ממעמד נמוך שמיועדת לבן המלך, היה סינדרלה.
תקציר הספר

מסורת עתיקה הנהוגה במדינת איליאה היא תחרות "הבחירה". כאשר במשפחת המלוכה היורש לכתר מגיע לפרקו, כלומר לגיל 18, הוא צריך לבחור את אשתו והמלכה לעתיד מתוך 35 מועמדות בגילאי העשרה שנבחרו מהמחוזות השונים של המדינה. כך מתחילה תחרות "הבחירה". המועמדות מגיעות לארמון המלוכה ושם מתמודדות עם הנימוסים וההליכות החדשים להן, עם הפגישות הפרטיות עם הנסיך, עם הפרסום הטלוויזיוני הרב ועם שמלות מפוארות וארוחות מהטובות שאכלו בחייהן. יתר על כן, המועמדות מתמודדות זו מול זו, מה שיוצר מתחים לא מעטים.
אמריקה סינגר, נערה ממעמד נמוך, היא אחת מהמועמדות בתחרות "הבחירה" אף על פי שהגיעה אליה בעקבות רצון משפחתה להתעשר ורצונו של אהוב נעוריה להעניק לה חיים טובים יותר ממה שהוא יכול, בשל מעמדו הנמוך אף יותר משלה. אמריקה נקלעת בעל כורחה לתחרות שאינה רוצה בה, אך לאחר שמתוודעת לנסיך בסיטואציות אינטימיות ומגלה בו צדדים אחרים משחשבה, היא מבינה שחייה כפי שהכירה עומדים להשתנות.
עלילה ודמויות

הספר מתאר את קורותיה של אמריקה, צעירה החיה במדינת איליאה, מדינה דמיונית שמתקיימת לכאורה שנים רבות לאחר ימינו אנו, אך מבחינה פוליטית כלכלית וחברתית חוזרת מספר שנים אחורה לתקופה שמזכירה את המערכת הפיאודלית. למדינה מספר מחוזות הנשלטים על ידי משפחת מלוכה אחת והמערכת החברתית מורכבת ממעמדות הממוספרים מאחד עד שמונה לפי עליונותם, כאשר 1 הוא המעמד הגבוה ביותר שאליו משתייכים המלוכה והנסיכות ו-8 הוא המעמד הנמוך ביותר שאליו משתייכים חסרי בית ואנשים שהודרו ממסגרות הולמות.
בתחרות "הבחירה" המסורתית שבמדינת איליאה, אחת מ-35 המועמדות ממחוזות המדינה השונים תזכה בנישואים לנסיך מקסון, יורש הכתר. זכיית המועמדת מובילה גם את בני משפחתה לעבור לשכבת העילית של המדינה, המעמד 1 שאליו משתייכים בית המלוכה, במקום המעמד הנמוך שבו חיו, מה שגורר שינוי תנאים רציני באורח ובאיכות חייהם. בעקבות עובדה זו אמה של אמריקה, מעמד 5, דוחקת בה להירשם לתחרות, אף על פי שהיא אינה מעוניינת בחיי אצולה, מכיוון שהתאהבה בנער ממעמד 6 ורצתה להינשא לו, לאחר שקיימו מערכת יחסים סודית במשך כשנתיים.
אהובה של אמריקה, נער צעיר בשם אספן, בוחר להיפרד ממנה בשל קשייו הכלכליים ודוחק בה להירשם לתחרות. בלב שבור, מתקבלת אמריקה כמועמדת אחת מתוך 35 ומנסה להתרגל לחייה החדשים בקרב צעירות אחרות בארמון מפואר. עוד בערב הראשון בארמון, אמריקה יוצרת קשר אינטימי וייחודי עם הנסיך מקסון שמתגלה כג'נטלמן אבירי במיוחד. לאורך שהותה בתחרות, אמריקה מתחברת לנערות מסוימות וסולדת מאחרות, בזמן שמנסה לברר את רגשותיה כלפי הנסיך מקסון וכלפי ההשלכות של זכייה בתחרות "הבחירה".
העלילה מתהפכת כאשר אספן מתגייס לצבא המלך ומוצב בארמון המלוכה כאחד השומרים. דווקא כאשר יחסיהם של אמריקה ומקסון מתחממים במיוחד, נוכחותו של אספן במקום מבלבלת את אמריקה וגורמת לה לתהות אם היא עושה את הדבר הנכון כשהיא ממשיכה בתחרות עד לשלביה האחרונים.
עלילה ודמויות > דמויות מרכזיות

אמריקה סינגר - גיבורת הספר, מעמד 5, מעמד נמוך למדי שאליו משויכים אמנים ומוזיקאים. נערה בעלת שיער ג'ינג'י שאינה מפחדת להביע את דעתה ותחושותיה, גם כאשר אינן מקובלות.
מקסון שרייב - היורש היחיד לכתר, מעמד 1, מעמד המלוכה. מקסון שעל המסך מצטייר כנסיך מתנשא ושטחי, אבל מתגלה במהרה כאדם כריזמטי, סמכותי ומקסים מצד אחד, אך גם ביישן וחסר ניסיון עם נשים. התאהב באמריקה כבר מהרגע הראשון.
אספן - אהוב נעוריה הסודי של אמריקה, מעמד 6, מעמד נמוך שאליו משויכים משרתים ומנקים. אספן מתבייש במעמדו וכופה פרידה על אמריקה בשל הקושי הכלכלי-החברתי שנישואיהם ימיטו עליה.
מארלי - חברתה הטובה של אמריקה במהלך הבחירה. במהלך הספר השני מתגלה שניהלה רומן עם אחד השומרים בארמון ומגורשת מהתחרות ומעמדה ירד לשמיני.
עלילה ודמויות > דמויות משנה

משפחתה של אמריקה - המשפחה כוללת שבע נפשות, מלבד אמה ואביה של אמריקה יש לה עוד ארבעה אחים: קוטה הבכור שהפך לפסל ברזל מפורסם והתרחק ממשפחתו בעקבות התהילה, קנה שהתחתנה עם אדם ממעמד 4 ועברה לגור בבית משפחתו, מאי הצעירה שמתרגשת מעניין "הבחירה" אפילו יותר מאמריקה, וג'ראד בן ה-7 שאינו מוצא את עצמו בתחום המוזיקה והאמנות שבו מחויב לעבוד בעתידו במסגרת השתייכות למעמד 5. אמה ירדה ממעמד 4 עקב נישואיה, אישה חמת מזג אך פחות מאמריקה. אביה של אמריקה הוא המועדף עליה, בספר השלישי מתברר שהוא חבר במורדים הצפוניים.
מועמדות ב"בחירה" - מתוך 35 המועמדות הספר מבליט במיוחד את חברתה הטובה מארלי. כמו כן, אמריקה רוכשת יריבה מרה בשם סלסט, נערה יפה ומצודדת ממעמד 2 שבוחרת להשתמש בדרך של מרמה ונוכלות כדי להשיג את הכתר, אך בסופו של דבר נהפכת גם היא לחברה.
עלילה ודמויות > התמה

סדרת ספרי "המועמדת" עוסקת למעשה בשאלה "איך בוחרים בת זוג". הסיפור בוחן את המודל העתיק, המופיע כבר בתנ"ך במגילת אסתר, שבו הגבר בעל המעמד מעביר לפניו את הבנות ובוחר מהן. ב"מועמדת" מקסון כמובן צריך לבחור לו אישה מבין 35 המועמדות, בדיוק כמו אחשוורוש, אך העניין מקבל רובד נוסף כאשר גם המועמדת עצמה עומדת בפני בחירה - בין מקסון ובין אספן. כל זאת, כשהערכים של גיבורים הם ערכים מודרניים יותר.
האמירה העולה מן הספר היא שבשביל שאהבה תתקיים שני הצדדים צריכים לחוש ביטחון מלא שהם נבחרו כבר זה על ידי זה.
ביקורות על הספר

מבחוץ הוא נראה כמו עוד ספר לנערות שמערב פנטזיה, ריאליטי ורומן רומנטי. אבל בפנים מתגלה ש"המועמדת" מציע מבט כמעט חתרני על אהבה.
ספר מרתק, קליל וכיפי במיוחד שניחן בכתיבה מצוינת של קאס, כזו שמותירה את הקוראים צמאים להתפתחויות התוכנית שיוצאת מגדר שליטה עד לסיום המפתיע.
ספרי ההמשך

"המועמדת" הוא ספר ראשון בסדרה של שישה ספרים, ספרי ההמשך תורגמו אף הם מאנגלית לעברית על ידי נעה בן פורת, והודפסו בהוצאה "ידיעות ספרים".
| מספר כרך בסדרה | שם הספר | תאריך הדפסה במהדורה עברית |
| --- | --- | --- |
| ראשון | המועמדת | ספטמבר 2015 |
| שני | העילית | ינואר 2016 |
| שלישי | האחת | אפריל 2016 |
| רביעי | היורשת | נובמבר 2016 |
| חמישי | הכתר | מאי 2017 |
| שישי | עד עצם היום הזה | אפריל 2019 |
הערות שוליים

↑  הילה יחימוביץ', החלה לכתוב כדי להתמודד עם טראומה והגיעה לרשימות רבי המכר, באתר Xnet‏, 19 בדצמבר 2016
↑  יוחאי אורלן, המועמדת: ספר מעליב שאי אפשר להניח מהיד, באתר מילימילים
↑  המידע באדיבות אתר עברית
כריס קורנל

| --- | --- |

 לידה:  20 ביולי 1964 סיאטל, וושינגטון,  ארצות הברית
 התאבד:  18 במאי 2017 (בגיל 52) דטרויט, ארצות הברית 
 שם לידה:  Christopher John Cornell Boyle 
 מקום קבורה:  בית הקברות הוליווד פוראבר 
 מוקד פעילות:  ארצות הברית 
 תקופת הפעילות:  1984–2017 (כ־33 שנים)
 מקום לימודים:  תיכון שורווד, ויסקונסין 
 סוגה:  רוק אלטרנטיבי, מטאל אלטרנטיבי, גראנג'
 סוג קול:  בריטון 
 שפה מועדפת:  אנגלית 
 כלי נגינה:  גיטרה, מנדולינה, פסנתר, מפוחית פה, גיטרה בס, כינור, מערכת תופים 
 חברת תקליטים:  סאב פופ, A&M רקורדס, SST רקורדס, ריפבליק רקורדס 
 מספר צאצאים:  3 
 chriscornell.com
 פרופיל ב-IMDb
 חתימה:  
 
קורנל בפסטיבל מונטרו 2005
כריס קורנל (נולד בשם כריסטופר ג'ון בויל; Christopher John Boyle; ‏20 ביולי 1964 – 18 במאי 2017) היה מוזיקאי אמריקאי בסגנון גראנג' ומטאל ממוצא יהודי. ידוע בעיקר כסולנה של להקת סאונדגארדן. הוא נחשב לאחת הדמויות האיקוניות של הגראנג' האמריקאי בזכות פעילותו בסאונדגארדן ובהרכבים נוספים. במאי 2017 התאבד בתלייה בבית מלון בדטרויט.
חיים אישיים

קורנל נולד בסיאטל שבמדינת וושינגטון לקארן קורנל (Karen Cornell), רואת חשבון ממוצא יהודי, ולאד בויל (Ed Boyle), רוקח ממוצא אירי-קתולי. קורנל היה הבן השלישי במשפחה, ולו שני אחים גדולים ממנו ושלוש אחיות צעירות ממנו. לאחר שהוריו התגרשו, שינו כל הילדים את שם משפחתם לשם נעוריה של אימו, קורנל.
בהיותו נער סבל מדיכאון חמור, ולעיתים נדירות היה יוצא מביתו.
הוא היה מעביר את זמנו בבית בנגינה על תופים וגיטרה. בגיל 13 קורנל נחשף לסמים ולאלכוהול, בהם השתמש באופן תדיר בשנות נעוריו. לפני שהפך למוזיקאי עבד כשף במסעדה.
קורנל היה נשוי לסוזן סילבר, הסוכנת של הלהקות אליס אין צ'יינס וסאונדגארדן, ממנה יש לו בת אחת (ליליאן ג'ין, נולדה ביוני 2000). הם התגרשו ב-2004 ובאותה שנה נישא לוויקי קראיאניס, ממנה יש לו בת נוספת (טוני, נולדה בספטמבר 2004) ובן (כריסטופר, נולד בדצמבר 2005).
ב-18 במאי 2017, בגיל 52, התאבד קורנל בתלייה בבית מלון בדטרויט לאחר הופעה בעיר.
כמחווה לזכרו, החשיכה עיריית סיאטל את מחט החלל ובאצטדיון הבייסבול בעיר הוקדשה לזכרו דקת דומייה.
קריירה מוזיקלית > טמפל אוף דה דוג

במקביל לחברותו בלהקת סאונדגארדן, השתתף קורנל בפרויקט עם המוזיקאים שלימים הקימו את להקת פרל ג'אם. הפרויקט נקרא "טמפל אוף דה דוג", והם הוציאו אלבום הנושא את אותו שם ב-1991, בו רוב השירים נכתבו על ידי קורנל. האלבום נעשה כמחווה לזכרו של חבר משותף, אנדרו ווד, שמת עקב מנת יתר של סמים, ווד היה בעבר שותפו לדירה של קורנל. האלבום זכה להצלחה רבה בארצות הברית, בעיקר השירים Say Hello 2 Heaven, ו-Hunger Strike אותם כתב והלחין קורנל.
קריירה מוזיקלית > אודיוסלייב

בשנת 2001 חבר קורנל לטום מורלו, טים קומרפורד ובראד ווילק, מלהקת רייג' אגיינסט דה מאשין, והם הקימו את להקת אודיוסלייב, שזכתה להצלחה גדולה בארצות הברית, הן מבחינת הביקורות והן מבחינה מסחרית.
הלהקה התמודדה עם קשיים בתחילת דרכה ואף התפרקה בטרם הוציאה את האלבום הראשון, וקורנל סבל באותה תקופה מהתמכרות לאלכוהול. הלהקה הצליחה להתגבר על הקשיים והוציאה שלושה אלבומי אולפן. קורנל היה הכותב העיקרי של השירים, אך הקרדיט ניתן לכל חברי הלהקה.
בתקופתו בלהקה נגמל מהרגל השתייה והעישון שלו. לפי דברי מורלו, Revelations היה האלבום הראשון שבהקלטתו קורנל לא עישן, שתה או השתמש בסמים. הלהקה התפרקה בתחילת 2007, ובסמוך לכך הוציא קורנל את אלבום הסולו השני שלו.
קריירה מוזיקלית > קריירת סולו

לאחר שהתפרקה סאונדגארדן, הוציא בספטמבר 1999 אלבום סולו בשם "Euphoria Morning", שזכה לביקורות טובות, אך לא להצלחה מסחרית גדולה. השיר "Can't Change Me" מתוך האלבום היה מועמד לפרס גראמי. השיר "Sunshower" (שיר בונוס בגרסה היפנית של האלבום) היה חלק מפסקול הסרט "Great Expectations" ועיבוד של השיר "Mission" היה חלק מפסקול הסרט משימה בלתי אפשרית 2. כן כולל האלבום שיר מחווה למוזיקאי ג'ף באקלי שנפטר ב-1997, בשם "Wave Goodbye". קורנל הצהיר שבכתיבת האלבום הושפע רבות מבאקלי ומסגנונו. בשנת 2000 יצא לסיבוב הופעות לקידום המכירות של האלבום. ב-14 באוגוסט 2015 הוציאה הלהקה את האלבום מחדש בדיסק ובוויניל, והפעם תחת הכותרת "Euphoria Mourning". קורנל הצהיר שכך התכוון לקרוא לאלבום מלכתחילה.
במקביל לחברותו בלהקת אודיוסלייב, השתתף בפרויקטים נוספים: מספר שירים בפסקול הסרט "סינגלס", שניסה להתחקות אחר סצנת הגראנג' בסיאטל, ושיר הנושא של סרט ג'יימס בונד ה-21 בסדרה, "קזינו רויאל" (2006), "You Know My Name".
בתחילת 2007 התפרקה אודיוסלייב, ומספר חודשים לאחר מכן, ביוני 2007, הוציא דיסק סולו שני, "Carry On". האלבום הגיע למקום ה-17 במצעד של מגזין הבילבורד.
קריירה מוזיקלית > קריירת סולו > הופעות בישראל

ב-17 ביוני 2009, הופיע כריס קורנל מול קהל של 10,000 מעריצים בגני התערוכה בתל אביב. בהופעה ביצע קורנל מגוון משיריו, מ-Temple of The Dog דרך Soundgarden ועד לאלבום הסולו האחרון שלו, Scream, אותו הוא קידם בסיבוב ההופעות. ההופעה זכתה לביקורות טובות, ובעצם הייתה הופעת הגראנג' הראשונה בישראל בסדר גודל זה. ב-2012 חזר קורנל לשתי הופעות בישראל: ב-16 ביולי באמפי שוני וב-17 ביולי בהיכל נוקיה בתל אביב.
ב-18 ביוני 2014, חזר קורנל לישראל, הפעם עם להקת סאונדגארדן, להופעה באצטדיון בלומפילד.
ב-2016 הופיע שוב בישראל, בהופעה אקוסטית בליווי נגן נוסף: ב-6 במאי בהיכל התרבות בתל אביב וב-7 במאי בתיאטרון קיסריה.
דיסקוגרפיה

סאונדגארדן
1987 Screaming Life (Sub Pop)
1988 Fopp (Sub Pop)
1988 Ultramega OK (SST)
1989 Louder Than Love (A&M)
1990 Screaming Life/Fopp (Sub Pop)
1991 Badmotorfinger (A&M)
1994 Superunknown (A&M)
1995 Songs from the Superunknown (A&M)
1996 Down on the Upside (A&M)
1997 A-Sides (A&M)
2012 King Animal (Seven Four, Republic Records, Vertigo Records)
טמפל אוף דה דוג
1991 Temple of the Dog (A&M)
אודיוסלייב
2002 Audioslave (Epic Records)
2005 Out of Exile (Epic Records)
2006 Revelations (Epic Records)
סולו
1999 Euphoria Morning (A&M)
2007 Carry on (Interscope/Suretone)
2009 Scream
2015 Higher Truth
הערות שוליים

↑  עמי פרידמן, רשמית: כריס קורנל התאבד בתלייה, באתר ynet, 18 במאי 2017
↑  מיה אשרי, אשתו של כריס קורנל: הוא לא התכוון להתאבד, באתר הארץ, 20 במאי 2017
↑  AUDIOSLAVE Frontman Cleans Up His Act For 'Revelations'
↑  מערכת וואלה! NEWS‏, כריס קורנל בהופעה, באתר וואלה, 17 ביוני 2009
↑  אור ברנע, כריס קורנל בהופעה: פוגע ישר בלב, באתר ynet, 17 ביולי 2012; יובל ברוסילובסקי‏, כריס קורנל בישראל: זמר אדיר בהופעה אינטימית אבל קצת אנמית, באתר וואלה, 17 ביולי 2012
↑  אסף נבו, ‏צלילי גן העדן: סאונדגארדן כיסחה את בלומפילד, באתר ‏מאקו‏, 18 ביוני 2014
↑  עמי פרידמן, כריס קורנל בישראל: יודע מה הקהל צריך, באתר ynet, 7 במאי 2016; ליזי כהן מרדר, ‏קורנל נתן את הקול, באתר ‏מאקו‏, 7 במאי 2016
| סאונדגארדן |
| --- | --- | --- |
כריס קורנל • קים ת'איל • מאט קמרון • בן שפרד
הירו ימאמוטו • ג'ייסון אברמן • סקוט סנדקוויסט
| אלבומי אולפן | Ultramega OK (1988) • Louder Than Love (1989) • Badmotorfinger (1991) • Superunknown (1994) • Down on the Upside (1996) • King Animal (2012) |  |
| אלבומי הופעה/וידאו | Louder Than Live (1990) • Motorvision (1992) • Live on I-5 (2011) • Live from the Artists Den (2019) |  |
| אוספים ומארזים | Screaming Life/Fopp (1990) • A-Sides (1997) • Telephantasm (2010) • The Classic Album Selection (2012) • Echo of Miles: Scattered Tracks Across the Path (2014) • Essentials (2019) |  |
| מיני אלבומים | Screaming Life (1987) • Fopp (1988) • Loudest Love (1990) • Satanoscillatemymetallicsonatas (1992) • Songs from the Superunknown (1995) • Before the Doors: Live on I-5 Soundcheck (2011) • King Animal Demos (2013) |  |
| --- | --- |
בקרת זהויות :  NLI: 987007330030705171  PLWABN: 9810556003305606  BIBSYS: 5071342  BNE: XX5683837  BnF: cb140267386 (data)  GND: 135141915  ISNI: 0000 0001 1494 7287  LCCN: n96122576  MusicBrainz: cbf9738d-8f81-4a92-bc64-ede09341652d  NKC: xx0043853  NLK: KAC2020N5333  NTA: 31587645X  RERO: 02-A023126383  SUDOC: 25129384X  VIAF: 85577926   WorldCat (עם VIAF): 85577926 
כריס קורנל בהופעה באמסטרדם, 2007
מי זה מי (טלנובלה)

| --- | --- |

 מבוסס על:  Amores de mercado
 שיר הנושא:  מי הוא מי? (דנה פאולה ואאוחניו סייר)
 סוגה:  רומנטיקה אופרת סבון
 יוצרים:  פרננדו אראגון  ארנאלדו מדריד  הסתגלות לטלמונדו  לורה סוסה
 שחקנים:  אאוחניו סייר   קימברלי דוס ראמוס   דנה פאולה   לאורה פלורס  ג'ונתן לאסלאס
 ארץ מקור:  ארצות הברית
 שפות:  ספרדית
 מספר עונות:  1
 מספר פרקים:  פרקים	91 (120 גרסה בינלאומית)
 הפקה
 מפיק:  איימה גודינז
 חברת הפקה:  טלמונדו
 הפצה:  טלמונדו
 אורך פרק:  45-42 דק'
 שידור
 רשת שידור:  טלמונדו
 רשת שידור בישראל:  ויוה
 תקופת שידור מקורית:  26 באוקטובר 2015 – 8 באפריל 2016
 קישורים חיצוניים
 אתר רשמי
 [http://www.imdb.com/title/ttראה את כל הזיכויים ( IMDb ) לשונית ב IMDb/ דף התוכנית ב-IMDb]
מי זה מי (בספרדית: ¿Quién es quién?) היא טלנובלה אמריקאית מבית טלמונדו בכיכובם של אאוחניו סייר, דנה פאולה, קימברלי דוס ראמוס ולאורה פלורס.
עלילה

פריקו הוא בחור צעיר וטוב לב, שאוהב את החיים ואת חברתו הטובה פלומה בסתר. הוא עובד קשה למחייתו ועוזר בפרנסת משפחתו, שחיה חיים צנועים. לעומתו, לאונרדו הוא גבר קר רוח ועשיר כקורח, שעומד להינשא לאישה שאינו אוהב ושהוריו בחרו עבורו. לכאורה, דבר אינו מקשר בין לאונרדו לפריקו, למעט העובדה שהם דומים זה לזה כמו שתי טיפות מים...היתקלות מקרית אחת בין פריקו ולאונרדו משנה את חייהם לחלוטין. לאונרדו מאבד את זכרונו ומגיע לביתו של פריקו בשל טעות בזיהוי, בעוד פריקו מגיע לאחוזתו המפוארת של לאונרדו. תהפוכות הגורל מביאות כל אחד מהם לחיות את חייו של האחר, ובזמן שפריקו נהנה מהחיים הטובים, לאונרדו מסתגל לביתו החדש ואף מתאהב בפלומה, מושא אהבתו של פריקו....
דמויות

אאוחניו סייר - פריקו פרננדז \לאנדרו פלמאייר
דנה פאולה - פלומה הרננדז
קימברלי דוס ראמוס - פרננדה
לאורה פלורס - אינס גונזלס
ג'ונתן לאסלאס -איגנסיו
ביסיליו-קרלוס אספוחר
דניאלה וונג - קוני
אוקה חינר - יסניה
גיירמו קינטניה -צ'מוי
סנדרה דסטנבה -פביולה
פרננדו קררה - הומברטו
גבריאל ולנסואלה -יונתן
טבע של חתול

| --- | --- |

 סוגה:  ילדים
 בימוי:  ליאור סול
 מדבבים:  טאראן קילם קייט מקינון קייט מיקוצ'י בובי מויניהן 
 מדבבים בעברית:  מיכאל הנגבי, ערן מור, יואב זיסקרוט, מיה אלון, שחר קדוש, גיא זיידמן, גילן שחף, אלונה אלכסנדר, סער בדישי
 ארץ מקור:  ארצות הברית, קנדה
 שפות:  אנגלית 
 מספר עונות:  5
 מספר פרקים:  93
 הפקה
 מפיק:  מעיין שניידר-משה
 מוזיקה:  גילן שחף, אלונה אלכסנדר
 אורך פרק:  28 דקות
 שידור
 רשת שידור:  pbs kids 
 רשת שידור בישראל:  ערוץ הופ!
 תקופת שידור מקורית:  25 בנובמבר 2015 – 2 בינואר 2024 
 תקופת שידור בישראל:  2016 – משודרת כיום
 קישורים חיצוניים
 pbskids.org/naturecat/
 דף התוכנית ב-IMDb
 
טבע של חתול (באנגלית: Nature Cat) היא סדרת אנימציה אמריקאית-קנדית שעלתה לשידור בנובמבר 2015 ומשודרת בישראל בערוץ הופ! החל משנת 2016.
עלילת הסדרה

הסדרה עוקבת אחר חתול הבית פרד, שברגע שבעליו יוצאים מהבית הוא הופך לחתול טבע שיוצא להרפתקאות בחצר האחורית של ביתו. לפרד אין את האינסטינקטים לטבע שיש לחתולים והוא נעזר בחבריו, דייזי, סקוויק והאל, על-מנת ללמוד אותם ולדעת איך להתמודד עם סיטואציות שונות מחוץ לבית.
מדבבים

פרד החתול - מיכאל הנגבי, ערן מור
האל - יואב זיסקרוט
דייזי - מיה אלון
סקוויק - שחר קדוש
רון החתול - גיא זיידמן
דמויות שונות - גילן שחף, אלונה אלכסנדר, סער בדישי
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 40 | 40 | 25 בנובמבר 2015 | 15 בספטמבר 2017 |
|  | 2 | 21 | 21 | 1 בינואר 2018 | 17 באפריל 2019 |
|  | 3 | 15 | 15 | 18 באפריל 2019 | 4 ביוני 2021 |
|  | 4 | 10 | 10 | 9 מאי 2022 | 23 סֶפּטֶמבֶּר 2022 |
|  | 5 | 10 | 10 | 17 אַפּרִיל 2023 | 2 אַפּרִיל 2024 |
האוהל האדום (מיני סדרה)

| --- | --- |

 מבוסס על:  האוהל האדום 
 סוגה:  סדרה המבוססת על ספר 
 בימוי:  רוג'ר יאנג 
 שחקנים:  רבקה פרגוסון (דינה)  וינט רובינסון (בלהה)  ויל טיודור (יוסף)  שון טיל  דברה וינגר (רבקה)  מורנה בקארין (רחל)  איאן גלן (יעקב)  מיני דרייבר (לאה)  לי לוסון 
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  2 
 הפקה
 הפצה:  נטפליקס 
 שידור
 רשת שידור:  לייפטיים 
 תקופת שידור מקורית:  7 בדצמבר 2014 
 קישורים חיצוניים
 אתר רשמי
 דף התוכנית ב-IMDb
 
האוהל האדום היא מיני סדרת טלוויזיה אמריקאית בהפקת פולה ויינשטיין (אנ') ובבימוי רוג'ר יאנג (אנ'). הפרק הראשון בן השעתיים הוקרן בהקרנת בכורה ב-Lifetime (אנ') ב-7 בדצמבר 2014. הפרק השני והאחרון שודר למחרת. הסדרה מבוססת על הרומן רב המכר בעל שם דומה מאת אניטה דיאמנט.
עלילה

התסריט הוא עיבוד של הספר האוהל האדום מאת אניטה דיאמנט, שעלילתו מבוססת על הסיפור התנ"כי של דינה בת יעקב.
דינה פותחת את הסיפור בתיאור השידוך של לאה אמה לאביה יעקב, וכן בתיאור הרחבת המשפחה כשיעקב התחתן גם עם רחל אחות לאה, והשפחות זלפה ובלהה.
דינה זוכרת שישבה באוהל האדום עם אמה ודודותיה, ריכלה על אירועים מקומיים וטיפלה בעבודות הבית. מספר דמויות נוספות שאינן מוזכרות בתיאור התנ"כי מופיעות כאן, כולל רותי אשתו השנייה של לבן ובניה.
דינה מיילדת, יחד עם אמה החורגת רחל. הן מגיעות ליילד בעיר שכם, שם פוגשת דינה את בנו של מלך העיר, והשניים מתאהבים. אימו דורשת שיינעלו בחדרו ויממשו את אהבתם.
על פי הספר בניגוד למתואר במקרא, דינה ובן המלך שכבו בהסכמה מלאה ולא התבצע אונס. לפי התיאור של התנ"ך בבראשית לד, דינה "נטמאה" על ידי נסיך שכם הקדומה, אף על פי שלפי הספר הוא מאוהב באמת בדינה. הוא גם מציע מוהר המתאים לבני המלוכה. אחיה שמעון ולוי שלא מרוצים מהאהבה בין הנסיך לאחותם אומרים לאנשי שכם שהחתונה מותנית בכך שהנסיך ואנשיו יעברו את טקס ברית המילה היהודי בכדי לאחד את אנשי שכם עם שבט יעקב. אנשי שכם מסכימים, וזמן קצר לאחר שהם מבצעים את הברית, כשהם סובלים מכאבים, הם נרצחים על ידי אחיה של דינה ומשרתיהם, שחוזרים לבית יעקב יחד עם דינה.
באוהל האדום, דינה באמת אוהבת את הנסיך והופכת ברצון לכלתו. היא נחרדת ומוכת צער מההשתוללות הרצחנית של אחיה. לאחר שקללה את אחיה ואביה היא בורחת למצרים יחד עם רה-נפר שהייתה אשת מלך שכם. במהלך המסע גילתה דינה כי היא נושאת ברחמה את פרי אהבתם שלה ושל בנו של מלך שכם, וכשסיפרה על כך לרה-נפר הוחלט כי רה-נפר תהיה אימו של היילוד ודינה מניקתו. לימים במצרים דינה חזרה לעסוק כמיילדת והפכה לשם דבר. באחד מן הימים נקראה דינה ליילד את בנו של מלך מצרים הלוא הוא יוסף אחיה, השניים נפגשו וכשהבינה דינה כי המלך הוא אחיה. המפגש מרגש וכואב נפשית ורגשית בעבורה, ומזכיר לה את עברה הכואב בכנען. כעבור זמן מה הגיע יוסף לביתה של דינה וביקש שתבוא עימו לבית יעקב אביהם הגוסס, לאחר הסכמתה הפליגו השניים מבלי שדינה תזדהה על ידי אביה ומשפחתה. לאחר פטירתו של אביהם שבו השניים למצרים ושם נפטרה דינה בשיבה טובה ובשקט נפשי.
שחקנים

רבקה פרגוסון בתור דינה
מיני דרייבר בתור לאה
מורנה בקארין בתור רחל
איאן גלן בתפקיד יעקב
דברה וינגר בתור רבקה
וינט רובינסון בתור בלהה
אגני סקוט בתור זלפה
ויל טיודור בתור יוסף
שון טיל בתור נסיך שכם
סמי בניס בתור בנימין
לי לוסון בתור לבן הארמי
הפקה

המיני סדרה צולמה במרוקו והיא כוללת שני פרקים.
ביקורת

על הסדרה נמתחה ביקורת שהיא נוגדת את הרוח הפמיניסטית ושאלוהים המוזכר רבות בתנ"ך נעדר ממנה.
ההוליווד ריפורטר הגדיר את הסדרה כ"סיפור מרתק על הניצחון והחוסן של הרוח הנשית", אך ביקר אותה על שיבוץ של שחקנים לבנים "בתפקידים בולטים וחיוביים" בעוד שחקנים שחורים שובצו בתפקידים מרושעים יותר. מרי מקמנרה ציינה ש"יוסף בסדרה של הוא כחול עיניים בניגוד לשחרחרות הערבית של אחיו הרצחניים". ניל גנזלינגר ציין בניו יורק טיימס כי "מעריצי הרומן ללא ספק יצפו ויתענגו. לאחרים יהיה קשה לקחת את התמהיל הפסאודו-מקראי וההפסאודו-פמיניסטי".
ראו גם

האוהל האדום
הערות שוליים

↑  The Red Tent (miniseries) - Alchetron, the free social encyclopedia, Alchetron.com, ‏2017-08-18 (באנגלית אמריקאית)
↑  Anne CohenDecember 1, 2014, 4 Actors Who Had Nothing Better To Do Than Star in 'The Red Tent', The Forward (באנגלית אמריקאית)
↑  JTAMay 11, 2014, Anita Diamant’s ‘The Red Tent’ To Become Miniseries, The Forward (באנגלית אמריקאית)
↑  Review: ‘Red Tent’ not a feminist tale | The Spokesman-Review, www.spokesman.com
↑  Allison Keene, Allison Keene, ‘The Red Tent’: TV Review, The Hollywood Reporter, ‏2014-12-04 (באנגלית אמריקאית)
↑  Review: Lifetime's 'The Red Tent' kept standing by leading ladies, Los Angeles Times, ‏2014-12-06 (באנגלית אמריקאית)
↑  Genzlinger, Neil (2014-12-05). "A Biblical Girls' Club". The New York Times (באנגלית אמריקאית). ISSN 0362-4331. נבדק ב-2022-04-25.
מכללת הסיכוי האחרון

| --- | --- |

 סוגה:  סרט ספורט, סרט תיעודי 
 בימוי:  גרג ויטלי 
 ארץ מקור:  ארצות הברית 
 שפות:  אנגלית
 מקום התרחשות:  סקובה 
 מספר עונות:  1 (נכון ל־29 ביולי 2016) 
 מספר פרקים:  6 (נכון ל־29 ביולי 2016) 
 הפקה
 חברת הפקה:  Boardwalk Pictures Condé Nast Entertainment Endgame Entertainment One Potato Productions
 הפצה:  נטפליקס 
 אתר צילומים:  סקובה 
 שידור
 רשת שידור:  נטפליקס 
 תקופת שידור מקורית:  29 ביולי 2016 – 28 ביולי 2020 
 קישורים חיצוניים
 אתר רשמי
 דף התוכנית ב-IMDb
 
מכללת הסיכוי האחרון (באנגלית: Last Chance U) היא סדרת טלוויזיה אמריקאית תיעודית, שהופקה ושודרה על ידי נטפליקס. העונה הראשונה בת שישה פרקים חוקרת את תוכנית הפוטבול במכללה הקהילתית של מזרח מיסיסיפי, הכוללת מספר ספורטאים שהתקשו בחייהם ונאבקים במציאת מסגרת לעצמם. לאחר מכן נדרשים השחקנים להופיע במדי המכללה הצעירה (JUCO), בהדרכתו של המאמן באדי סטיבנס, כדי להוכיח את עצמם ולחזור לדיוויזיה I.
העונה השנייה של הסדרה חזרה למיסיסיפי, אך עברה למכללת קהילת העצמאות בקנזס לקראת העונה השלישית שעלתה לראשונה ב-21 ביולי 2018. אחריה שודרה העונה הרביעית שצולמה באותה מכללה ושודרה לראשונה ב-19 ביולי 2019. בשנת 2020 הוכרז כי סדרת דרמה עלילתית המבוססת על שתי העונות הראשונות תופק על ידי קורטני קוקס שגם תככב בו.
יניב פולישוק

| --- | --- |
יניב פולישוק, 2011
יניב פולישוק, 2011
 לידה:  27 ביוני 1969 (בן 55) פתח תקווה, ישראל ישראל
 מדינה:  ישראל 
 תקופת הפעילות:  מ-1995
 מקום לימודים:  בית צבי 
 פרופיל ב-IMDb
 
יניב (פולי) פולישוק (נולד ב-27 ביוני 1969) הוא שחקן, כוכב ילדים, תסריטאי וקומיקאי ישראלי. הוא ידוע בעיקר בשל גילום דמותו של גרי מנדלבאום ב"הפיג'מות" וב"מנדלבאום בלש פרטי" וכאחד מיוצריה ושחקניה של "סברי מרנן" (8 עונות )